**TATin Sijoittajakoulu**

**Tehtävä: Perehdy suomalaiseen pörssiyhtiöön**

Jos haluaa tehdä suoria osakeostoja, kannattaa aina perehtyä syvällisesti ostokohteena olevaan yritykseen. Hyvä tapa tutustua yritykseen on hyödyntää asiantuntijoita kuten osakeanalyytikkoja. Lataa Inderesin sivuilta (www.inderes.fi) yrityksesi **laaja raportti** ja vastaa sen avulla alla oleviin kysymyksiin kirjallisesti. Voit kirjoittaa vastaukset ylös Word-dokumentille tai käsin paperille.

Laaja raportti löytyy yrityksen omilta sivuilta. Pääset sinne käyttämällä Inderesin hakutoimintoa.

1. **Määrittele toimiala, jolla yritys toimii.**
2. **Pohdi toimialaa, jolla yritys toimii.** 
   1. Anna esimerkki toimialasta, joka kasvaa voimakkaasti.
   2. Anna esimerkki toimialasta, joka supistuu tulevaisuudessa.
   3. Miten sinun yrityksesi toimiala kehittyy tulevaisuudessa? Kasvavatko vai supistuvatko sen markkinat?
3. **Pohdi yrityksesi toimialaan liittyviä muita piirteitä:**
   1. Onko toimiala muutoksessa esimerkiksi teknologisen kehityksen takia?
   2. Ovatko toimialan markkinat syklisiä vai vakaita: toisin sanoen vaikuttavatko taloussuhdanteet toimialan kysyntään? Kuinka suuri merkitys taloussuhdanteilla on toimialle?
   3. Liittyykö toimialaan poliittisia riskejä tai mahdollisuuksia? Esimerkkejä poliittisista riskeistä ovat kauppasota, lakot, ympäristönsuojeluun liittyvät päätökset, verotus, eettiset näkökulmat kuten eläinten oikeudet.
4. **Kuvaile, mitä yrityksesi myy.** 
   1. Mitkä ovat yrityksen päätuotteet?
   2. Kuinka syklistä tai vakaata on yrityksen päätuotteiden kysyntä? Miksi?
5. **Kenelle yritys myy?** 
   1. Koostuuko asiakaskunta muutamasta suuresta asiakkaasta vai suuresta määrästä pieniä asiakkaita?
   2. Missä maassa ja maantieteellisellä alueella yritys saa suurimman osan liikevaihdostaan? Miten yrityksen myynti jakautuu eri alueiden välillä?
   3. Pohdi, millaisia riskejä liittyy yrityksen asiakaskuntaan.
6. **Kuinka kannattava yritys on?** 
   1. Kuinka paljon yritys tekee voittoa suhteessa liikevaihtoon? Mikä on yrityksen nykyinen p/e-luku?
   2. Ovatko yrityksen liikevaihto ja voitto kasvussa?
   3. Miten yrityksen oma pääoma on tuottanut?

1. **Kuinka kilpailukykyinen yritys on?** 
   1. Miten Inderes arvioi yrityksen kilpailukykyä ja mihin tämä arvio perustuu? Perustuuko kilpailukyky kustannustehokkuuteen, brändiin, sitoutuneisiin asiakkaisiin vai teknologiseen etuun?
   2. Mitä riskejä Inderes näkee yrityksen tulevaisuudessa? Kuinka kestävä yrityksen kilpailukyky on?
2. **Vastattuasi kaikkiin kysymyksiin, pohdi onko yritys omistajilleen hyvä sijoituskohde pitkällä tähtäimellä. Perustele mielipiteesi.**

Lista tehtävään sopivista suomalaisista yrityksistä, joista löytyy Inderesin laaja raportti. Listaan on poimittu pieniä yrityksiä, joiden liiketoimintaa on melko helppo ymmärtää. Opiskelijoille yritykset voidaan jakaa arpomalla, mutta tässä voi käyttää opettajan harkintaa. Listaan voi vapaasti lisätä muita sopivia yrityksiä.

**Kamux** (käytettyjen autojen kauppa)

**Revenio** (terveysteknologia, erit. silmäpainemittarit)

**Marimekko** (tekstiilit ja vaatteet)

**Harvia** (saunakiukaat ja muut saunatarvikkeet)

**NoHo** Partners (ravintolat)

**Apetit** (elintarvikkeet)

**Talenom** (tilitoimisto)

**Fodelia** (elintarvikkeet)

**Remedy** (videopelit)

**Ponsse** (metsäkoneet)

**Hoivatilat** (kiinteistöt: päiväkodit, hoivakodit, koulut jne.)

**Raute** (puutuotetoimialaa, kuten vanerin tai viilun valmistusta, palveleva teknologiayritys)